ddrg/super_eurlex huggingface dataset:
Б. КАЧЕСТВО НА ВОДИТЕ

31991 L 0271: Директива 91/271/ЕИО на Съвета от 21 май 1991 г. за пречистването на отпадъчните води от населените места (ОВ L 135, 30.5.1991 г., стр. 40), изменена с:

- 31998 L 0015: Директива 98/15/ЕО на Комисията т 27.2.1998 г. (ОВ L 67, 7.3.1998 г., стр. 29).

Чрез дерогация от членове 3, 4 и 5, параграф 2 от Директива 91/271/ЕИО, изискванията за канализационните мрежи и за пречистването на отпадъчните води от населените места не се прилагат напълно в Словения до 31 декември 2015 г. в съответствие със следните междинни цели:

- до 31 декември 2008 г. се постига съответствие с директивата в чувствителни зони за агломерации с население повече от 10000 еквивалентни жители;

- до 31 декември 2010 г. се постига съответствие с директивата за агломерации с население повече от 15000 еквивалентни жители.

--------------------------------------------------
1. СВОБОДНО ДВИЖЕНИЕ НА СТОКИ

32001 L 0083: Директива 2001/83/ЕО на Европейския парламент и на Съвета от 6 ноември 2001 г. за код на Общността за лекарствени продукти, предназначени за употреба от човека (ОВ L 311, 28.11.2001 г., стр. 67).

Чрез дерогация от изискванията за качество, безопасност и ефикасност, постановени в Директива 2001/83/ЕО, разрешения за търговия за фармацевтичните продукти, изброени в списъците (предоставени от Словения на един език и поместени в допълнение А към настоящото приложение), издадени съгласно словенското законодателство преди датата на присъединяване, остават валидни до подновяването им в съответствие с достиженията на правото на ЕС и съгласно сроковете, указани в гореспоменатите списъци, или до 31 декември 2007 г., която от двете дати е по-ранна. Без да се засягат разпоредбите на дял III, глава 4 от директивата, разрешения за търговия, попадащи под тази дерогация, не се ползват от взаимно признаване в държавите-членки, докато не получат разрешение съгласно законодателството на ЕС.

--------------------------------------------------
Официален вестник n° L 236 , 23/09/2003 стр. 0048 - 0048



ЧЛЕН 53 Към момента на присъединяването, новите държави-членки се считат за адресати на директивите и решенията по смисъла на член 249 от Договора за ЕО и член 161 от Договора за Евратом, при условие, че тези директиви и решения се отнасят до всички настоящи държави-членки. С изключение на директивите и решенията, които влизат в сила съгласно член 254, параграф 1 и член 254, параграф 2 от Договора за ЕО, за новите държави-членки се приема, че са получили уведомленията за тези директиви и решения към момента на присъединяване. --------------------------------------------------
3. СВОБОДНО ДВИЖЕНИЕ НА КАПИТАЛИ

Договор за Европейския съюз;

Договор за създаване на Европейската общност.

Независимо от задълженията съгласно Учредителните договорите, Естония може да поддържа в сила за срок от седем години от датата на присъединяване правилата, съществуващи по време на подписване на настоящия акт по отношение придобиването на право на собственост върху земеделска земя и гори от граждани на държавите-членки и от дружества, учредени в съответствие със законите на друга държава-членка, които не са се установили или регистрирани, нито имат местен клон или търговско представителство в Естония. В никакъв случай, гражданин на държава-членка не може да бъде третиран по-неблагоприятно по отношение придобиването на право на собственост върху земеделска земя и гори отколкото към датата на подписване на Договора за присъединяване или да бъде третиран по по-ограничителен начин отколкото гражданин на трета страна.

Граждани на друга държава-членка, които желаят да се установят като самостоятелно заети земеделски производители в Естония и, които са пребивавали на законно основание и са работили в областта на земеделието в Естония в продължение най-малко на три години, са изключени от обхвата на предходния параграф или на други процедури, различни от тези, които се прилагат за граждани на Естония.

На третата година след присъединяването ще се извърши общ преглед на настоящите преходни разпоредби. За тази цел Комисията представя доклад на Съвета. Съветът може с единодушие и по предложение на Комисията да реши да съкрати или прекрати преходния период, обозначен в първия параграф.

Ако са налице достатъчно данни, че след изтичане на преходния период ще настъпят сериозни затруднения или ще възникне заплаха от такива затруднения на пазара на земеделска земя в Естония, Комисията, по искане на Естония, може да реши да удължи преходния период с максимум три години.

--------------------------------------------------
ЧЛЕН 41

Ако са необходими преходни мерки за подпомагане на прехода от съществуващия режим в новите държави-членки към такъв, които произтича от прилагането на общата селско-стопанска политика съгласно условията, предвидени в настоящия акт, тези мерки се приемат от Комисията в съответствие с процедурата по смисъла на член 42, параграф 2 от Регламент (ЕО) №1260/2001 на Съвета за общата организация на пазарите в сектора на захарта [23], или доколкото е подходящо, в съответните членове на другите регламенти за общата организация на селскостопанските пазари или съответните процедури, или съответната процедура на комитета, както е предвидено в приложимото законодателство. Преходните мерки по смисъла на настоящия член могат да бъдат предприети в продължение на тригодишен период, който започва от датата на присъединяването и, тяхното прилагане се ограничава за този период. Съветът, произнасяйки се с единодушие, по предложение от Комисията и след консултации с Европейския парламент, може да удължи този период.

Преходните мерки, които се отнасят до осъществяването на инструментите, засягащи общата селскостопанска политика и, които не са определени в настоящия акт, но които се налагат в резултат на присъединяването, се приемат от Съвета преди датата на присъединяване, с квалифицирано мнозинство по предложение от Комисията или, когато засягат инструментите, първоначално приети от Комисията, те се приемат от Комисията в съответствие с процедурата, която се изисква за приемането на въпросните инструменти.

[23] ОВ L 178, 30.6.2001 г., стр.1.

--------------------------------------------------
17. ЗАЩИТА НА ПОТРЕБИТЕЛИТЕ И ТЯХНОТО ЗДРАВЕ

32000 D 0323: Решение 2000/323/ЕО на Комисията от 4 май 2000 за създаване на Комитет на потребителите (съобщено под номер на документ C (2000) 408) (ОВ L 111, 9.5.2000 г., стр. 30).

В първото тире на член 3 цифрата "15" се заменя с "25".

--------------------------------------------------
6. ДАНЪЧНА ПОЛИТИКА

1. 31977 L 0388: Шеста директива 77/388/ЕИО на Съвета от 17 май 1977 г. относно хармонизиране на законодателствата на държави-членки относно данъците върху оборота – обща система за данък върху добавената стойност: единна данъчна основа (ОВ L 145, 13.6.1977 г., стр. 1), последно изменена с:

- 32002 L 0038: Директива 2002/38/ЕО на Съвета от 7.5.2002 г. (ОВ L 128, 15.5.2002 г., стр. 41).

а) Чрез дерогация от член 12, параграф 3, буква а) от Директива 77/388/ЕИО, Словения може да запази (i) намалена ставка на данък добавена стойност не по-ниска от 8.5% върху приготвянето на храни до 31 декември 2007 г. или до края на преходния период, посочен в член 28л от директивата, в зависимост от това, кое от двете настъпи по-рано и (ii) намалена ставка на данък добавена стойност не по-ниска от 5% върху предоставянето на строителни, възстановителни и поддържащи услуги за жилищни сгради, които не са част от социална политика, като се изключват строителните материали, до 31 декември 2007 г.

б) За целите на прилагане на член 28, параграф 3, буква б) от Директива 77/388/ЕИО, Словения може да продължи да освобождава от данък добавена стойност международния превоз на пътници, упоменат в точка 17 на приложение Е към директивата до изпълнение на условията, посочени в член 28, параграф 4 от директивата или докато същото освобождаване се прилага от някоя от настоящите държави-членки, в зависимост от това, кое от двете настъпи по-рано .

2. 31992 L 0079: Директива 92/79/ЕИО на Съвета от 19 октомври 1992 г. за сближаването на данъците върху цигари (ОВ L 316, 31.10.1992 г., стр. 8), последно изменена с:

- 32002 L 0010: Директива 2002/10/ЕО на Съвета от 12.2.2002 г. (ОВ L 46, 16.2.2002 г., стр. 26).

Чрез дерогация от член 2, параграф 1 от Директива 92/79/ЕИО, Словения може да отложи прилагането на общия минимален акциз от EUR 60 и EUR 64 за 1000 цигари за цигарите от най-търсената ценова категория до 31 декември 2007 г., при условие че през този период Словения постепенно хармонизира акцизните си ставки с общия минимален акциз, предвиден в директивата.

Без да се засягат разпоредбите на член 8 от Директива 92/12/ЕИО на Съвета относно общите условия за стоките, които се облагат с акциз и складирането, движението и контрола на такива стоки [2], и след като уведомят Комисията, държавите-членки могат, докато се прилага горепосочената дерогация е, да поддържат същите количествени ограничения за цигари, които могат да се внесат на техните територии от Словения без допълнително заплащане на акциз, каквито ограничения се прилагат за внос от трети страни. Държавите-членки, които се възползват от тази възможност, могат да извършват необходимите проверки, при условие че тези проверки не засягат правилното функциониране на вътрешния пазар.

[2] ОВ L 76, 23.3.1992 г., стр. 1. Директива, последно изменена с Директива 2000/47/ЕО (ОВ L 193, 29.7.2000 г., стр. 73).

--------------------------------------------------
Официален вестник n° L 236 , 23/09/2003 стр. 0977 - 0977



18. Декларация за свободното движение на работници: Словашка република ЕС подчертава значимостта на разграничаването и гъвкавостта в уреждането на свободното движение на работници. Държавите-членки се стремят да предоставят разширен достъп до пазара на гражданите на Словашката република по силата на националното законодателство, с оглед на ускоряването на сближаването с достиженията на правото на ЕС. Като последица от това, възможностите за наемане в ЕС на граждани на Словашката република трябва да се подобрят значително след присъединяването на Словашката република. В допълнение към това, държавите-членки ще се възползват по най-добрия начин от предложената договореност да се премине, колкото е възможно по-бързо, към пълното прилагане на достиженията на правото на ЕС в областта на свободното движение на работници. --------------------------------------------------
32. Декларация на Република Латвия относно риболова

По отношение на Регламент (ЕИО) № 3760/92, определящ дела на възможността за улов на Общността, който се предоставя на държавите-членки за ятата, които се регулират посредством ограничение на улова, Латвия се съгласява, че особените разпоредби на акта, отнасящи се до риболовните възможности, които ще се предоставят на Латвия за Балтийско море се отнасят до съществуващата система за управление в рамките на МКРБМ, тъй както е изчислена за ЕС - 15 и Естония, Латвия, Литва и Полша.

По отношение на риболовните възможности в рамките на Североизточната атлантическа комисия по риболова (САРК), Латвия декларира своя интерес да осъществява риболов в тази област, въпреки че не притежава достатъчен улов през последния период. Латвия като страна на сътрудничество към, като зачита всички решения и регламенти, приети от тази Комисия, очаква, че нейните интереси ще бъдат съответно взети предвид, при разпределянето на възможностите за риболов за Латвия и другите държави-членки.

--------------------------------------------------
6. ТРАНСПОРТНА ПОЛИТИКА

1. 31992 L 0006: Директива 92/6/ЕИО на Съвета от 10 февруари 1992 г. за инсталирането и използването на устройства за ограничаване на скоростта на някои определени категории моторни превозни средства в Общността (ОВ L 57, 2.3.1992 г., стр. 27).

Чрез дерогация от член 2 и член 3, параграф 1 от Директива 92/6/ЕИО, моторните превозни средства, извършващи изключително национална транспортна дейност в Малта, не трябва да се оборудват с устройства за ограничаване на скоростта до 31 декември 2005 г.

2. 31996 L 0096: Директива 96/96/ЕО на Съвета от 20 декември 1996 г. за сближаване на законодателствата на държавите-членки по отношение на техническите прегледи на моторни превозни средства и техните ремаркета (ОВ L 46, 17.2.1997 г., стр. 1), последно изменена с:

- 32001 L 0011: Директива 2001/11/ЕО на Комисията от 14.2.2001 г. (ОВ L 48, 17.2.2001 г., стр. 20).

Чрез дерогация от член 1 от Директива 96/96/ЕО, до 31 декември 2004 г. не се изследват следните параметри по отношение на следните категории моторни превозни средства, изброени в приложения I и II към директивата, извършващи изключително вътрешно транспортна дейност в Малта:

- точка 5.3 за превозни средства категории 1-6;

- точки 6.1.6, 6.2, 7.1, 7.8, 7.9 и 7.10 за превозни средства категории 1-3; и

- точки 6.2 и 7.5 за превозни средства категории 4-6.

3. 31999 L 0062: Директива 1999/62/ЕО на Европейския парламент и на Съвета от 17 юни 1999 г. относно начисляването на такси на тежкотоварни превозни средства при използването на някои инфраструктурни обекти (ОВ L 187, 20.7.1999 г., стр. 42).

Чрез дерогация от член 6, параграф 1 от Директива 1999/62/ЕО, минималните данъчни ставки, постановени в приложение I към директивата, не се прилагат в Малта до 31 декември 2004 г. по отношение на превозни средства, извършващи международна транспортна дейност. През този период спрямо тези превозни средства Малта прилага ставки не по-ниски от 80% от минималните, определени в приложение I към директивата.

Чрез дерогация от член 6, параграф 1 от Директива 1999/62/ЕО, минималните данъчни ставки, постановени в приложение I към директивата, не се прилагат в Малта до 31 декември 2005 г. по отношение на превозни средства, извършващи изключително национална транспортна дейност. През този период спрямо тези превозни средства Малта прилага ставки не по-ниски от 65% от минималните, определени в приложение I към директивата.

--------------------------------------------------
24. Декларация на Чешката република по транспортната политика

В съответствие с Общата позиция на ЕС в главата относно транспортната политика настоящите и новите държави-членки могат прогресивно да разменят каботажни разрешения въз основа на двустранни споразумения, включващи възможността за пълна либерализация. В светлината на горното, Чешката република очаква двустранните разговори с държавите-членки да продължат в хода на 2003 г., за да се постигне или двустранно споразумение за пълната либерализация на каботажа или за прогресивната размяна на разрешения за каботаж в случай, че се изиска преходен период.

Чешка република. Чешката република приветства постигането на споразумение с Германия за разработване на анализ на структурата на разходите въз основа на, които двустранните каботажни квоти могат да бъдат приети от 2004 г. нататък.. на член 35, параграф 1 от Договора за Европейския съюз е повдигнат по дело, висящо пред национален съд или трибунал срещу, чието решение е необжалваемо по смисъла на националното право, този съд или трибунал е задължен да повдигне въпроса пред Съда на ЕО.

--------------------------------------------------
Официален вестник n° L 236 , 23/09/2003 стр. 0038 - 0038



ЧЛЕН 15 Параграф трети на член 263 от Договора за ЕО се заменя със следното: "Броят на членовете на Комитета се определя както следва: Белгия | 12 | Чешка република | 12 | Дания | 9 | Германия | 24 | Естония | 7 | Гърция | 12 | Испания | 21 | Франция | 24 | Ирландия | 9 | Италия | 24 | Кипър | 6 | Латвия | 7 | Литва | 9 | Люксембург | 6 | Унгария | 12 | Малта | 5 | Нидерландия | 12 | Австрия | 12 | Полша | 21 | Португалия | 12 | Словения | 7 | Словакия | 9 | Финландия | 9 | Швеция | 12 | Обединеното кралство | 24" | --------------------------------------------------
4. ЗЕМЕДЕЛИЕ

1. 31991 R 2092: Регламент (ЕИО) № 2092/91 на Съвета от 24 юни 1991 г. относно екологичната производство на селскостопански продукти и свързаните с това означения върху селскостопански продукти и храни (ОВ L 198, 22.7.1991 г., стр. 1), последно изменен с:

- 32002 R 0473: Регламент (ЕО) № 473/2002 на Комисията от 15.3.2002 г. (ОВ L 75, 16.3.2002 г., стр. 21).

Чрез дерогация от член 6, параграфи 1 и 2 от Регламент (ЕИО) № 2092/91, неограниченото използване на домашен торф в екологичното земеделие се разрешава в Естония за срок от 18 месеца от датата на присъединяване.

Чрез дерогация от член 6, параграфи 1 и 2 от Регламент (ЕИО) № 2092/91, използването на калиев перманганат при обработката на всички култури и почви в екологичното земеделие се разрешава в Естония за срок от 18 месеца от датата на присъединяване.

Чрез дерогация от член 6, параграфи 1, 2 и 3 от Регламент (ЕИО) № 2092/91, използването в екологичното земеделие на семена и растителен посадъчен материал, които не са произведени по метода за екологично производство, се разрешава в Естония до 1 януари 2006 г.

2. 31999 R 1254: Регламент (ЕО) № 1254/1999 на Съвета от 17 май 1999 г. за общата организация на пазара на говеждо и телешко месо (ОВ L 160, 26.6.1999 г., стр. 21), последно изменен с:

- 32001 R 2345 Регламент (ЕО) № 2345/2001 на Комисията от 30.11.2001 г. (ОВ L 315, 1.12.2001 г., стр. 29)

Чрез дерогация от член 3, е) от Регламент (ЕО) № 1254/1999, Естония може до края на 2006 г. да счита крави от породите, изброени в приложение I към Регламент (ЕО) № 2342/1999 на Съвета, постановяващ подробни правила за прилагането на Регламент (ЕО) № 1254/1999 на Съвета за общата организация на пазара на говеждо и телешко месо по отношение на премийни схеми [2], като отговарящи на условията за премии за крави с бозаещи телета съгласно част 3 от Регламент (ЕО) № 1254/1999, при условие че са покрити или осеменени от бикове от месна порода.

3. 31999 R 1255: Регламент (ЕО) № 1255/1999 на Съвета от 17 май 1999 г. за общата организация на пазара на мляко и млечни продукти (ОВ L 160, 26.6.1999 г., стр. 48), последно изменен с:

- 32002 R 0509: Регламент (ЕО) № 509/2002 на Комисията от 21.3.2002 г. (ОВ L 79, 22.3.2002 г., стр. 15).

Чрез дерогация от член 38, параграф 1 от Регламент (ЕО) № 1255/1999, Естония може през пазарната 2004/2005 година да предостави национални плащания за млечни крави до нивото, предоставяно в годината преди датата на присъединяване.

Естония представя на Комисията доклад за прилагането на настоящите мерки за държавни помощи, като обозначава формата на помощите и сумите.

[2] ОВ L 281, 4.11.1999 г., стр. 30.

--------------------------------------------------
Официален вестник n° L 236 , 23/09/2003 стр. 0040 - 0040



ЧЛЕН 24 Мерките, изброени в приложения V, VI, VII, VIII, IХ, Х, ХI, ХII, ХIII и ХIV на настоящия акт, се прилагат по отношение на новите държави-членки в съответствие с условията, предвидени в тези приложения. --------------------------------------------------
А. КАЧЕСТВО НА ВЪЗДУХА

31994 L 0063: Директива 94/63/ЕО на Европейския парламент и на Съвета от 20 декември 1994 г. за контрола на емисиите на летливи органични съединения (ЛОС), изпускани при съхранението на бензини и превоза им от терминали до бензиностанции (ОВ L 365, 31.12.1994 г., стр. 24).

1. Чрез дерогация от член 3 и приложение I към Директива 94/63/ЕО, изискванията за действащи инсталации за съхранение в терминали не се прилагат в Словашката република:

- до 31 декември 2004 г. за 41 инсталации за съхранение с производителност над 50000 тона годишно;

- до 31 декември 2007 г. за 26 инсталации за съхранение с производителност по-малка от 25000 тона годишно.

2. Чрез дерогация от член 4 и приложение II към Директива 94/63/ЕО, изискванията за инсталации за товарене и разтоварване в терминали не се прилагат в Словашката република:

- до 31 декември 2004 г. за 3 терминала с производителност над 150000 тона годишно;

- до 31 декември 2007 г. за 5 терминала с производителност по-малка от 150000 тона годишно.

3. Чрез дерогация от член 5 от Директива 94/63/ЕО, изискванията за действащи подвижни цистерни в терминали не се прилагат в Словашката република до 31 декември 2007 г. за 74 автоцистерни.

4. Чрез дерогация от член 6 и приложение III към Директива 94/63/ЕО, изискванията за товарене на действащи инсталации за съхранение в бензиностанции не се прилагат в Словашката република:

- до 31 декември 2004 г. за 226 бензиностанции с производителност над 1000 куб.м. годишно;

- до 31 декември 2007 г. за допълнителни 116 бензиностанции с производителност над 500 куб.м. годишно;

- до 31 декември 2007 г. за допълнителни 24 бензиностанции с производителност по-малка или равна на 500 куб.м. годишно.

--------------------------------------------------
Декларация за неутралитет от Република Малта

Малта потвърждава своя ангажимент към общата външна политика и политиката на сигурност на Европейския съюз както е предвидена в Договора за Европейския съюз.

Малта потвърждава, че нейното участие в общата външна политика и политиката на сигурност на Европейския съюз не накърнява нейния неутралитет. Договорът за Европейския съюз предвижда, че всяко решение на Съюза да премине към обща отбрана трябва да се приеме с единодушно решение на Европейския съвет, прието от държавите-членки в съответствие с техните съответни конституционни изисквания.

--------------------------------------------------
Б. КАЧЕСТВО НА ВОДИТЕ

31991 L 0271: Директива 91/271/ЕИО на Съвета от 21 май 1991 г. относно пречистването на отпадъчните води от населени места (ОВ L 135, 30.5.1991 г., стр. 40), изменена с:

- 31998 L 0015: Директива 98/15/ЕО на Комисията от 27.2.1998 г. (ОВ L 67, 7.3.1998 г., стр. 29).

Чрез дерогация от членове 3, 4 и 5, параграф 2 от Директива 91/271/ЕИО, изискванията за канализационните мрежи и за пречистването на отпадъчните води от населени места не се прилагат в Чешката република до 31 декември 2010 г. в съответствие със следната междинна цел: по отношение на агломерации с население повече от 10,000 еквивалентни жители, Чешката република гарантира спазване на разпоредбите на директивата за 18 агломерации най-късно до датата на присъединяване и за 36 други агломерации със същия брой еквивалетни жители до 31 декември 2006.

--------------------------------------------------
Официален вестник n° L 236 , 23/09/2003 стр. 0983 - 0983



37. Декларация на Република Малта за запазването на нулевата ставка на ДДС Приетият от страна на Малта преходен период до 1 януари 2010 г. за запазването на нулевата ставка на ДДС вместо стандартната ставка от 5% върху доставките на хранителни продукти и лекарства се основава на схващането, че преходният период по смисъла на член 28, параграф 1 от Шестата директива за ДДС изтича на този ден. --------------------------------------------------
Б. ВЕТЕРИНАРНО И ФИТОСАНИТАРНО ЗАКОНОДАТЕЛСТВО

1. 31966 L 0402: Директива 66/402/ЕИО на Съвета от 14 юни 1966 г. за търговията с посевен материал за зърнени култури (ОВ № P 125, 11.7.1966 г., стр. 2309), последно изменен с:

- 32001 L 0064: Директива 2001/64/ЕО на Съвета от 31.8.2001 г. (ОВ L 234, 1.9.2001 г., стр. 60).

Изискванията относно аналитичната чистота, постановени в приложение II към Директива 66/402/ЕИО за Hordeum vulgаre L (овесен) посевен материал не се прилагат в Кипър за период от пет години след датата на присъединяване във връзка с търговията с такъв посевен материал, произведен в Кипър. През този период такъв посевен материал не се продава на територията на останалите държави-членки.

2. 32002 L 0053: Директива 2002/53/ЕО на Съвета от 13 юни 2002 г. за единен каталог на разновидните селскостопански растителни видове (ОВ L 193, 20.7.2002 г., стр. 1);

32002 L 0055: Директива 2002/55/ЕО на Съвета от 13 юни 2002 г. за търговията със зеленчуков посевен материал (ОВ L 193, 20.7.2002 г., стр. 33).

Кипър може да отложи за срок от пет години след датата на присъединяване прилагането на Директиви 2002/53/ЕО и 2002/55/ЕО по отношение търговията на своя територия с посевен материал от разновидностите, изброени в съответните национални каталози на селскостопански растителни видове и зеленчукови растителни видове, които не са официално приети в съответствие с разпоредбите на тези директиви. През този период такъв посевен материал не се продава на територията на останалите държави-членки.

--------------------------------------------------